मजदूर योजनाओं का लाभ उठाएं
बालोतरा | शहरके रामदेव टांका में शनिवार को मजदूर सेवा समिति की बैठक आयोजित हुई। इसमें मजदूरों को लेबर कार्ड बनाने इससे मिलने वाले सरकारी लाभ के बारे में जानकारी दी गई। देवीलाल चांदोरा ने कहा कि लेबर कार्ड बनाने पर मजदूरों को बीमा, बच्चों की छात्रवृत्ति, बेटियों की शादी में सहायता राशि सहित अन्य सरकारी लाभ मिलता है। मजदूर जागरूक होकर इनका लाभ उठाएं। इस दौरान मारवाड़ निर्माण मजदूर यूनियन संरक्षक बाबू भैंडाणा, एबीवीपी नगर उपाध्यक्ष नेमाराम जाखड़, गो रक्षा जागृति मंच नगर अध्यक्ष सुनिल सिसोदिया, नरसीराम पटेल, खेमाराम, ताजाराम, अणदाराम आदि मौजूद थे।
hin_Deva hin_Deva